Vs.
„Vs.“ yra antrasis amerikiečių alternatyvaus roko grupės „Pearl Jam“ albumas, išleistas 1993 m. spalio 19 d. Albume esančios dainos skamba aštriau ir agresyviau, nei grupės pirmajame albume „Ten.“ Taip pat, tai pirmasis grupės albumas su prodiuseriu Brendan O’Brien. Prieš išleisdama albumą, grupė nusprendė daug mažiau jį reklamuoti. Nė vienam albumo singlui nebuvo sukurtas vaizdo klipas. Tačiau vos išleidus albumą, jis pasiekė daugiausiai parduotų kopijų per savaitę rekordą ir jį išlaikė penkerius metus. Taip pat albumas prabuvo penkias savaites pirmoje Billboard 200 topo vietoje. Albumas JAV yra tapęs septynis kartus platininiu.